Obsession: Radical Islam's War Against the West
<s>Opsesija: Rat radikalnog islama protiv Zapada () je propagandni film kojeg su 2005. izradili Wayne Kopping i Raphael Shore iz Clarion Projecta.</s><s>Traje 80 minuta i premijerno je prikazan 21. 10. 2005. na filmskom festivalu Liberty u Los Angelesu.</s><s>Film obrađuje navodnu prijetnju radikalnog islama zapadnoj civilizaciji, pri čemu se muslimani intenzivno generaliziraju kao teroristi i islam reducira na nacizam.</s><s>U fokus su stavljeni Hezbolah, Hamas i Iran za koje se tvrdi da vrše antisemitsku indoktrinaciju i planiraju uništenje Amerike.</s><s>Opsesija rabi snimke bliskoistočnih medija s kontroverznim prijevodima PMW-a i MEMRI-ja, a dodatno je intervjuirano 17 ličnosti među kojima su Daniel Pipes, Steve Emerson i Alan Dershowitz.</s><s>Film je naišao na opće osude zbog islamofobne i ekstremističke cionističke propagande, odnosno iznošenja laži, fabrikacija i teorija zavjere.</s><s>Lawrence Swaim iz Zaklade za međuvjersku slobodu (IFF) opisao je film ratnohuškačkim i usporedivim s nacističkim Trijumfom volje (1935).</s><s>S druge strane, pohvale su stizale od Glenna Becka, Seana Hannityja i drugih konzervativnih komentatora.</s><s>Još veću kontroverzu od filmskog sadržaja izazvao je pokušaj utjecaja na ishod američkih predsjedničkih izbora 2008. godine – Clarion Project je izradio 28,000.000 DVD-ova i uz pomoć DHFC-a i EMET-a dijelio ih širom Sjedinjenih Država.</s><s>Usto, skraćena verzija filma prikazivana je na Foxu.</s><s>Cilj ove kampanje bila je pobjeda Johna McCaina, kandidata koji je obećavao veću političku i vojnu podršku Izraelu.</s><s>Iste godine autorski dvojac izradio je novi film sličnog tipa – Treći džihad: Vizija radikalnog islama za Ameriku.</s>

<s>Izvori</s>

<s>Vanjske veze 
 Službene stranice filma</s>

<s>Američki filmovi
Propagandni filmovi
Islamofobija</s>

